මෙරට සෑම දිස්ත්‍රික්කයකම කොරෝනා වෛරසයේ ඩෙල්ටා විකෘති ප්‍රභේදය ආසාදනය වූ පුද්ගලයින් සිටිය හැකි බව සෞඛ්‍ය අමාත්‍යාංශය පවසනවා.මේ අතර, මේ වසරේ අධ්‍යයන පොදු සහතික පත්‍ර සාමාන්‍ය පෙළ විභාගය ලබන වසරේ පෙබරවාරි මස 21 වනදා සිට මාර්තු 03 වන බ්‍රහස්පතින්දා දක්වා පැවැත්වීමට රජය තීරණය කර තිබෙනවා.අධ්‍යාපන අමාත්‍ය මහාචාර්ය ජී.එල් පීරිස් කොළඹ අද (26) පැවති මාධ්‍ය හමුවකට එක්වෙමින් සඳහන් කළේ ලබන වසරේ ජනවාරි මස අගදී පැවැත්වීමට නියමිතව තිබූ සාමාන්‍ය පෙළ විභාගය රටේ වත්මන් තත්ත්වය සැලකිල්ලට ගෙන මෙලෙස සති කිහිපයකින් කල් දැමූ බවයි.මේ අතර, යළි සාමාන්‍ය පරිදි රාජ්‍ය සේවකයින් සේවයට කැඳවීමට ඇති හැකියාව සම්බන්ධයෙන් මේ වනවිට සෞඛ්‍ය බලධාරීන් සමඟ සාකච්ඡා සිදුකරන බව රාජ්‍ය සේවා අමාත්‍යාංශ ලේකම් ජේ.ජේ.රත්නසිරි පවසනවා.